Τορόντο Μπλου Τζέις

Η Τορόντο Μπλου Τζέις (αγγλικά: Toronto Blue Jays) είναι καναδική επαγγελματική ομάδα μπέιζμπολ με έδρα το Τορόντο του Οντάριο. Η Μπλου Τζέις μετέχει στο Μέιτζορ Λιγκ Μπέιζμπολ (MLB) ως μέλος της Αμέρικαν Λιγκ (AL) στην Ανατολική κατηγορία. Η ομάδα διεξάγει τους εντός έδρας αγώνες της στο Rogers Center.

Η ονομασία Μπλου Τζέις προέρχεται από το ομώνυμο πουλί και το μπλε είναι επίσης το παραδοσιακό χρώμα και για δύο άλλες επαγγελματικές αθλητικές ομάδες του Τορόντο, της Μέιπλ Λιφς (χόκεϊ επί πάγου) και της Άργκονοτς (καναδικό ποδόσφαιρο). Επιπλέον, η ομάδα ήταν αρχικά ιδιοκτησία της Labatt Brewing Company, κατασκευάστριας της δημοφιλούς μπύρας Labatt's Blue. Συναφώς με το όνομα Jays, τα επίσημα χρώματα της ομάδας είναι μπλε, κυανό, κόκκινο και λευκό. Ο σύλλογος ιδρύθηκε στο Τορόντο το 1977, με δικαιόχρηση επέκτασης. Αρχικά με έδρα το Exhibition Stadium, η ομάδα ξεκίνησε διεξάγει τους εντός έδρας αγώνες της στο SkyDome το 1989. Από το 2000, οι Μπλου Τζέις ανήκουν στην Rogers Communications και το 2004, το SkyDome αγοράστηκε από αυτή την εταιρεία, η οποία το μετονόμασε σε Rogers Center. Είναι η δεύτερη δικαιόχρηση του MLB που εδρεύει εκτός Ηνωμένων Πολιτειών και σήμερα η μόνη ομάδα που εδρεύει εκτός των ΗΠΑ μετά την πρώτη καναδική δικαιόχρηση, τη Μόντρεαλ Έξπος, που μετεξελίχθηκε στην Ουάσινγκτον Νάσιοναλς.

Στα τέλη της δεκαετίας του 1970 και στις αρχές της δεκαετίας του 1980, η Μπλου Τζέις ήταν μια μέτρια ομάδα η οποία έφτανε συχνά στην τελευταία θέση της κατηγορίας της. Το 1983, η ομάδα πανηγύρισε την πρώτη της νίκη και δύο χρόνια αργότερα, στέφθηκε πρωταθλήτρια της κατηγορίας της. Το διάστημα 1985–1993 ήταν η ισχυρότερη ομάδα της Ανατολικής κατηγορίας της Αμέρικαν Λιγκ, κερδίζοντας πέντε πρωταθλήματα κατηγορίας σε εννέα περιόδους, συμπεριλαμβανομένων τριών διαδοχικών το 1991–93. Κατά τη διάρκεια αυτής της πορείας, η ομάδα έγινε επίσης πρωταθλητές παγκόσμιου πρωταθλήματος το 1992 και το 1993, με επικεφαλής ομάδα βασικών βραβευμένων All-Star παικτών, συμπεριλαμβανομένων των Hall of Famer Ρομπέρτο Αλομάρ, Τζόε Κάρτερ, Τζον Όλερουντ και Ντέβον Γουάιτ. Η Μπλου Τζέις έγινε η πρώτη (και μέχρι σήμερα η μοναδική) ομάδα εκτός ΗΠΑ που έφτασε και κέρδισε μια Παγκόσμια Σειρά. Μετά το 1993, η Μπλου Τζέις απέτυχε να προκριθέι στα πλέι-οφ για 21 διαδοχικές περιόδους, μέχρι το 2015 που κατάφερε να πάρει μια θέση στα πλέι-οφ ενώ κατέκτησε και το πρωτάθλημα της κατηγορίας της. Η ομάδα πήρε μια δεύτερη διαδοχική θέση στα πλέι-οφ το 2016, αφού της παραχωρήθηκε μια AL wild card. Και τις δύο περιόδους, η Τζέις κέρδισε τη σειρά της κατηγορίας της αλλά έχασε τη σειρά πρωταθλήματος της Αμέρικαν Λιγκ.

Η Μπλου Τζέις είναι μία από τις δύο ομάδες του MLB υπό εταιρική ιδιοκτησία, ενώ η άλλη είναι η Ατλάντα Μπρέιβς (Liberty Media).

Ιστορία

1977–1994: Η εποχή του Πατ Τζίλικ

1977–1981 
Η Μπλου Τζέις έπαιξε τον πρώτο της αγώνα στις 7 Απριλίου 1977 εναντίον της Σικάγο Γουάιτ Σοξ μπροστά σε 44.649 θεατές. Το παιχνίδι έμεινε στη μνήμη για τη μικρή χιονοθύελλα που άρχισε λίγο πριν ξεκινήσει το παιχνίδι. Η Τορόντο κέρδισε στο χιονισμένο στάδιο με 9–5, με επικεφαλής τον Νταγκ Ολτ με δύο τρεξίματα. Αυτή η νίκη ήταν μια από τις μόλις 54 της περιόδου του 1977, καθώς η Μπλου Τζέις τελείωσε τελευταία στην Ανατολική κατηγορία της Αμέρικαν Λιγκ, με ρεκόρ 54–107. Μετά την εποχή, ο βοηθός γενικός διευθυντής Πατ Τζίλικ διαδέχτηκε τον Πίτερ Μπάβασι ως γενικός διευθυντής της ομάδας, θέση που θα κρατούσε μέχρι το 1994.

Παραπομπές

Εξωτερικοί σύνδεσμοι 

 

Αθλητικοί σύλλογοι Η.Π.Α.
Μπέιζμπολ στις Ηνωμένες Πολιτείες